
44                                           DR.31.10.2018                                                                                                                                            

 
 Ingin saya tegaskan semula, sasaran kerajaan menjelang tahun 2020 adalah bagi 
memastikan kelajuan jalur lebar akan mencapai sekurang-kurangnya 100mbps di kawasan 
bandar dan 20mbps di kawasan luar bandar. Semua inisiatif ini diharap dapat merapatkan 
jurang digital antara kawasan bandar dan luar bandar, sekali gus meningkatkan kadar liputan 
jalur lebar mudah alih. 

 Dato’ Ngeh Koo Ham [Beruas]: Yang Berhormat Timbalan Menteri.  

 Tuan Eddin Syazlee Shith: Ya, sila. 

 Timbalan Yang di-Pertua [Dato’ Mohd Rashid Hasnon]: Yang Berhormat 
Timbalan Menteri, ada celahan daripada Yang Berhormat Beruas. Sila. 

 Dato’ Ngeh Koo Ham [Beruas]: Terima kasih Tuan Yang di-Pertua. 
Memandangkan tadi dikatakan perkhidmatan broadband ini akan dibuat di tempat yang ada 
impak ekonomi yang lebih besar. Kawasan Manjung yang saya bawa dalam Dewan ini, 
mungkin lebih kurang 270,000 orang dan merupakan daerah yang berkembang maju di 
negeri Perak. Hendak tanya, adakah Daerah Manjung sudah disenaraikan untuk diberikan 
UniFi broadband or fiber optic dalam masa terdekat atau tidak? 

 Tuan Eddin Syazlee Shith: Tuan Yang di-Pertua. Terima kasih kepada Yang 
Berhormat Beruas sebentar tadi. Daerah Manjung adalah termasuk dalam senarai kawasan 
yang mempunyai impak ekonomi yang tinggi dan itu saya rasa akan dilaksanakan secara 
berperingkat dan akan sampai ke daerah-daerah yang disebutkan tadi. Selanjutnya, saya 
juga ingin menegaskan bahawa selain daripada itu, kerajaan juga turut komited bagi 
memastikan perkhidmatan internet yang ditawarkan kepada pengguna oleh syarikat 
telekomunikasi dikenakan dengan kadar harga yang mampu milik dan munasabah.  

Sementara itu, untuk menggalakkan lebih banyak infrastruktur telekomunikasi 
dibangunkan, kerajaan akan meneruskan memberikan lesen kepada syarikat-syarikat yang 
memenuhi syarat bagi membolehkan lebih banyak liputan fiber coverage diwujudkan. 
Tumpuan adalah bagi memastikan kelajuan internet dan jalur lebar dipertingkatkan dengan 
kualiti perkhidmatan yang memuaskan.  

 Seterusnya, kepada persoalan yang berhubung kepada jarak pemasangan menara 
atau pencawang telekomunikasi dengan kawasan perumahan seperti yang dibangkitkan oleh 
Yang Berhormat Rasah. Untuk makluman Ahli Yang Berhormat, dari sudut keselamatan dan 
persekitaran jarak menara di lokasi tersebut adalah mematuhi jarak minimum menara yang 
ditetapkan dalam Garis Panduan Pembinaan Menara dan Struktur Sistem Pemancar 
Telekomunikasi dan Kawasan Pihak Berkuasa Tempatan 2002 yang telah dikeluarkan oleh 
Kementerian Perumahan dan Kerajaan Tempatan (KPKT), di mana pembinaan semua jenis 
menara telekomunikasi hendaklah berpandukan seperti mana berikut: 

(i)  jenis bangunan ketinggian menara di bawah - 45 meter; 

(ii)  kediaman - 20 meter; 

(iii)  komersial - 10 meter; dan  

(iv)  industri - 5 meter. 

Itu jarak dan ketinggian bagi ketinggian menara 45 meter dan lebih. Bagi kediaman, 
jaraknya 30 meter, komersial 15 meter dan industri 10 meter. Ya, silakan. 

Tuan Cha Kee Chin [Rasah]: Terima kasih pada Yang Berhormat Timbalan Menteri 
atas penjelasan tersebut. Merujuk kepada jawapan yang diberikan oleh Yang Berhormat 
Timbalan Menteri, di kawasan saya, Parlimen Rasah di bawah Majlis Perbandaran 
Seremban, di satu taman, saya boleh bagi contoh Taman Baiduri. Menara yang bawah 45 
meter, atas bumbung, jarak daripada rumah terdekat bawah 5 meter. Kalau ikutkan garis 
panduan tersebut patutnya 20 meter.  

Jadi, saya mohon tindakan mungkin bukan daripada Kementerian Komunikasi dan 
Multimedia, mungkin daripada KPKT, yang benda ini telah berlarutan 10 tahun. Benda ini 
berlaku waktu saya jadi ADUN di kawasan tersebut, ADUN Pembangkang. Hari ini saya jadi 
Ahli Parlimen kerajaan pun masalah itu tidak selesai-selesai. Jadi, saya mohon direkodkan, 
kalau ada siapa-siapa dari KPKT, ambil maklum perkara ini. Terima kasih. 



Ingin saya tegaskan semula, sasaran kerajaan menjelang tahun 2020 adalah bagi memastikan kelajuan jalur lebar akan mencapai sekurang-kurangnya 100mbps di kawasan bandar dan 20mbps di kawasan luar bandar. Semua inisiatif ini diharap dapat merapatkan jurang digital antara kawasan bandar dan luar bandar, sekali gus meningkatkan kadar liputan jalur lebar mudah alih. Dato' Ngeh Koo Ham [Beruas]: Yang Berhormat Timbalan Menteri. Tuan Eddin Syazlee Shith: Ya, sila. Timbalan Yang di-Pertua [Dato' Mohd Rashid Hasnon]: Yang Berhormat Timbalan Menteri, ada celahan daripada Yang Berhormat Beruas. Sila. Dato' Ngeh Koo Ham [Beruas]: Terima kasih Tuan Yang di-Pertua. Memandangkan tadi dikatakan perkhidmatan broadband ini akan dibuat di tempat yang ada impak ekonomi yang lebih besar. Kawasan Manjung yang saya bawa dalam Dewan ini, mungkin lebih kurang 270,000 orang dan merupakan daerah yang berkembang maju di negeri Perak. Hendak tanya, adakah Daerah Manjung sudah disenaraikan untuk diberikan UniFi broadband or fiber optic dalam masa terdekat atau tidak?. Tuan Eddin Syazlee Shith: Tuan Yang di-Pertua. Terima kasih kepada Yang Berhormat Beruas sebentar tadi. Daerah Manjung adalah termasuk dalam senarai kawasan yang mempunyai impak ekonomi yang tinggi dan itu saya rasa akan dilaksanakan secara berperingkat dan akan sampai ke daerah-daerah yang disebutkan tadi. Selanjutnya, saya juga ingin menegaskan bahawa selain daripada itu, kerajaan juga turut komited bagi memastikan perkhidmatan internet yang ditawarkan kepada pengguna oleh syarikat telekomunikasi dikenakan dengan kadar harga yang mampu milik dan munasabah. Sementara itu, untuk menggalakkan lebih banyak infrastruktur telekomunikasi dibangunkan, kerajaan akan meneruskan memberikan lesen kepada syarikat-syarikat yang memenuhi syarat bagi membolehkan lebih banyak liputan fiber coverage diwujudkan. Tumpuan adalah bagi memastikan kelajuan internet dan jalur lebar dipertingkatkan dengan kualiti perkhidmatan yang memuaskan. Seterusnya, kepada persoalan yang berhubung kepada jarak pemasangan menara atau pencawang telekomunikasi dengan kawasan perumahan seperti yang dibangkitkan oleh Yang Berhormat Rasah. Untuk makluman Ahli Yang Berhormat, dari sudut keselamatan dan persekitaran jarak menara di lokasi tersebut adalah mematuhi jarak minimum menara yang ditetapkan dalam Garis Panduan Pembinaan Menara dan Struktur Sistem Pemancar Telekomunikasi dan Kawasan Pihak Berkuasa Tempatan 2002 yang telah dikeluarkan oleh Kementerian Perumahan dan Kerajaan Tempatan (KPKT), di mana pembinaan semua jenis menara telekomunikasi hendaklah berpandukan seperti mana berikut: (i) jenis bangunan ketinggian menara di bawah- 45 meter; (ii) kediaman- 20 meter; (iii) komersial- 10 meter; dan. (iv) industri- 5 meter. Itu jarak dan ketinggian bagi ketinggian menara 45 meter dan lebih. Bagi kediaman, jaraknya 30 meter, komersial 15 meter dan industri 10 meter. Ya, silakan. Tuan Cha Kee Chin [Rasah]: Terima kasih pada Yang Berhormat Timbalan Menteri atas penjelasan tersebut. Merujuk kepada jawapan yang diberikan oleh Yang Berhormat Timbalan Menteri, di kawasan saya, Parlimen Rasah di bawah Majlis Perbandaran Seremban, di satu taman, saya boleh bagi contoh Taman Baiduri. Menara yang bawah 45 meter, atas bumbung, jarak daripada rumah terdekat bawah 5 meter. Kalau ikutkan garis panduan tersebut patutnya 20 meter. Jadi, saya mohon tindakan mungkin bukan daripada Kementerian Komunikasi dan Multimedia, mungkin daripada KPKT, yang benda ini telah berlarutan 10 tahun. Benda ini berlaku waktu saya jadi ADUN di kawasan tersebut, ADUN Pembangkang. Hari ini saya jadi Ahli Parlimen kerajaan pun masalah itu tidak selesai-selesai. Jadi, saya mohon direkodkan, kalau ada siapa-siapa dari KPKT, ambil maklum perkara ini. Terima kasih.